Z A P I S N I K
 
25. sjednice Vijeća Mjesnog odbora Mlinovi,
održane u utorak 20. lipnja 2023.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća

Nenazočni  članovi Vijeća:
Gordan Vergles, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 4 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 24. sjednice koji je jednoglasno prihvaćen.
             Predsjednik Vijeća daje na glasanje dnevni red koji je jednoglasno prihvaćen.
             Na sjednici je prisutna Anita Dolčić stanovnica Bitorajske ulice.
              
DNEVNI RED:

1. Popis prioriteta za plan komunalnih aktivnosti za 2024. – donošenje Zaključka
2. Tekuća problematika
3. Pitanja, prijedlozi i obavijesti


Gđa Anita Dolčić je ukazala i prezentirala VMO Mlinovi nekoliko problema na koje su je upozorili stanari. 
1. Ponavlja pitanje postavljanja video nadzora javnih površina na ulaz i izlaz iz Mlinova (minimalno 4 kamere) i traži obrazloženje zašto nisu već postavljene (prije nekoliko dana je održan roditeljski sastanak na temu sigurnosne situacije u Mlinovima i Šestinama). Prema njezinoj informaciji policija svaki dan zaprimi više poziva stanara iz Mlinova. 
2. Postavlja pitanje gdje se i zašto stalo sa sanacijom Bitorajske ulice. 
3. Postavlja pitanje rješavanja sigurnosti u prometu u Mlinovima, s naglaskom na prometne znakove za pješačke prijelaze, a koji nisu iscrtani npr u Durmitorskoj ulici gdje stanari, osim pješačkog prijelaza, dodatno traže i postavljanje uspornika i napominje da su već tražili zonu usporenog prometa. 
4. Skreće pažnju na izlaz sa stuba Dubravka Gregorina na Lovćensku ulicu gdje stanari traže da se obnovi pješački prijelaz i postave uspornici.
5. Za lokaciju zavoj kod Spara stanari traže postavljanje uspornika sa pješačkim prijelazom.

  

1) Popis prioriteta za plan komunalnih aktivnosti za 2024. – donošenje Zaključka

1. Konačno rješenje problema (sanacija i rekonstrukcija po projektu) Bitorajske ulice
2. Snježničke stube izvedba i izgradnja
3. Izgradnja spomenika poginulim braniteljima Domovinskog rata prema novom idejnom rješenju
4. Projektna dokumentacija za idejno rješenje uređenja zelene površine i dječjeg igrališta na Mihaljevcu, postavljanje oglasne ploče i ploče „dobrodošli u Mlinove“ sa skicom Mlinova, postavljanje replike mlina/vodenice na solarnu energiju (financiranje iz EU fondova). U fazi izrade projekt uskladiti s idejama i prijedlozima rješenja VMO Mlinovi.
5. Asfaltiranje ulice Pirovec
6. Prometno rješenje regulacije i usporavanja prometa u Mlinovima u cilju povećanja prometne sigurnosti 
7. Rješavanje prometnog problema u Jahorinskoj ulici prema prijedlogu stanovnika i VMO Mlinovi
8. Uređenje i/ili rekonstrukcija Alanskih i Lovćenskih stuba
9. Postavljanje sigurnosnih kamera na javne površine u Mlinovima
10. Obnova sprava i vraćanje stola za stolni tenis u dječjem igralištu preko puta Spara 
 
Nakon provedene rasprave VMO Mlinovi jednoglasno donosi zaključak kojim se prihvaćaju navedeni prioriteti za 2024. godinu.


2) Tekuća problematika

1. VMO Mlinovi jednoglasno odobrava privremenu promjenu (tijekom ljetnih mjeseci) termina korištenja prostora mjesne samouprave, Jahorinska 5, gđe Marte Gospodarić koja bi umjesto pon, sri i pet od 8:00 -10:00 privremeno koristila u terminu uto i čet od 8:00 do 10:00.
2. Predsjednik Vijeća izvještava vezano uz sigurnost prometa u Lovćenskoj i Jahorinskoj ulici da čeka potvrdu termina obilaska sa predstavnicima nadležne službe Grada.
3. Predsjednik Vijeća napominje da će tražiti povratnu informaciju vezano uz zahtjev za preimenovanjem Šumskih stuba u stube Ivana Bulata. 
4. Predsjednik Vijeća izvještava da je imao upit stanara sa kraja Jahorinske ulice u vezi sječe tuja koje se suše.

3) Pitanja, prijedlozi i obavijesti

1.Vezano uz upit stanovnika Bitorajske ulice VMO Mlinovi traži povratnu informaciju u kojoj je fazi provedba projekta sanacije i rekonstrukcije Bitorajske ulice
2. VMO Mlinovi, vezano uz postavljanje video nadzora javnih površina na ulazu i izlazu Mlinova, traži obrazloženje zašto isto nije realizirano nakon opetovanog traženja MO Mlinovi  
3. VMO Mlinovi traži da nadležna služba Grada ofarba/osvježi sve postojeće pješačke prijelaze na području Mlinova
4. VMO Mlinovi traži da nadležna služba Grada u Bitorajskoj ulici očiste kanale i pokrpaju rupe na kolniku

5. VMO Mlinovi traži postavljanje table zabranjeno odlaganje smeća na početku Lovćenske ulice budući da uz zidić koji je dijeli sa Svetojanskom ulicom stanovnici nepropisno odlažu komunalni i ostali otpad 
6. VMO Mlinovi traži da se urede zelene površine oko zgrade mjesne samouprave s naglaskom na živicu uz stepenice koja prelazi preko rukohvata
7. VMO Mlinovi apelira na stanovnike i Gradsku čistoću za što uredniji i čišći kvart

Sjednica je završena u 19:04 sati.   

KLASA: 024-08/23-003/1252
URBROJ: 251-13-11-2/003-23-2
Zagreb, 20. lipnja 2023.

    
Zapisnik obradila: Mirela Gašpert Bertić

  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća:
Mjesnog odbora Mlinovi
                                                                                                            Sendi Numan



